recursal/SuperWikiNEXT-32B huggingface dataset:
Ο **Αριστοτέλης** (αγγλικά: Aristoteles) είναι ένας μεγάλος κρατήρας στη Σελήνη. Η διάμετρός του είναι 87 χιλιόμετρα. Βρίσκεται στο βόρειο ημισφαίριο και στην ορατή από τη Γη πλευρά της Σελήνης, σε σεληνογραφικές συντεταγμένες 50,2° βόρειο πλάτος και 17,4° ανατολικό μήκος. Πήρε το όνομά του προς τιμή του μεγάλου Έλληνα φιλοσόφου Αριστοτέλη.

Τοποθεσία
---------

Ο Αριστοτέλης κείται κοντά στο νότιο άκρο της Θάλασσας του Ψύχους και στα ανατολικά των Σεληνιακών Άλπεων. Στα νότια του Αριστοτέλη βρίσκεται ο λίγο μικρότερος κρατήρας Εύδοξος, με τον οποίο σχηματίζει ένα χαρακτηριστικό ευδιάκριτο ζεύγος για όποιον παρατηρεί τη Σελήνη με μικρό τηλεσκόπιο. Ανάμεσά τους, ένα τόξο βουνών κάμπτεται προς τα δυτικά πριν συναντήσει τα τοιχώματα του Αριστοτέλη. Ο μικρότερος κρατήρας Μίτσελ εφάπτεται στο ανατολικό χείλος του Αριστοτέλη. Προς τα δυτικά βρίσκεται ο χαμηλός, πλημμυρισμένος με στερεοποιημένη λάβα, κρατήρας Έγκεντε.

Χαρακτηριστικά
--------------

Ο κρατήρας Αριστοτέλης έχει βάθος 3.300 μέτρα. Το τοίχωμά του είναι ελαφρώς παραμορφωμένο: προσεγγίζει ένα στρογγυλευμένο εξάγωνο. Το εσωτερικό μέρος του τοιχώματος είναι ευρύ και έχει πολλές αναβαθμίδες, ενώ από το εξωτερικό απλώνεται μία γενικώς ακτινωτή δομή λοφοσειρών, η οποία εκτείνεται στην περιοχή όπου έπεσαν τα υλικά που εκτοξεύθηκαν κατά την πρόσκρουση που δημιούργησε τον κρατήρα. Ο πυθμένας του Αριστοτέλη παρουσιάζει ανάγλυφο και είναι καλυμμένος με χαμηλές λοφοσειρές. Ο Αριστοτέλης διαθέτει μικρές κεντρικές πυραμιδοειδείς κορυφές, αλλά βρίσκονται νότια του ακριβούς κέντρου. Ο πυθμένας εμφανίζεται σαν να έχει καλυφθεί με ένα στρώμα υλικού που έθαψε τμήμα αυτών των εξαρμάτων.

Δευτερεύοντες κρατήρες
----------------------

Ο Αριστοτέλης περιβάλλεται από μερικούς μικρότερους κρατήρες, πολλοί από τους οποίους δημιουργήθηκαν μάλλον από την ίδια πρόσκρουση. Καθώς συνηθίζεται, αυτοί οι κρατήρες-δορυφόροι ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες:

| Ονομασία | Σεληνογρ. πλάτος | Σεληνογρ. μήκος | Διάμετρος (χλμ.) |
| --- | --- | --- | --- |
| Αριστοτέλης D | 47,5° Β | 14,7° Α | 6 |
| Αριστοτέλης M | 53°5 Β | 27,2° Α | 7 |
| Αριστοτέλης N | 52,9° Β | 26,8° Α | 5 |

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αριστοτέλης (κρατήρας)** |

* Andersson, L.E.; Whitaker, E.A. (1982): *NASA Catalogue of Lunar Nomenclature*. NASA RP-1097.
* Price, Fred W. (1988): *The Moon Observer's Handbook*. Cambridge University Press. ISBN 978-0-521-33500-3.

  


|  |  |
| --- | --- |
| 

|  |
| --- |
| * Πύλη:Σελήνη
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Aristoteles (crater)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Κωνσταντίνος Αλφονσάτος Τυπάλδος** (1873 - 28 Φεβρουαρίου 1945) ήταν Έλληνας αντιναύαρχος του Βασιλικού Ναυτικού.

Βιογραφικά στοιχεία
-------------------

Καταγόταν από την παλιά αρχοντική οικογένεια των Αλφονσάτων, που ήταν κλάδος των Τυπάλδων. Αποφοίτησε από τη Σχολή Ναυτικών Δοκίμων, έλαβε μέρος στον πόλεμο του 1897 και στον Μακεδονικό Αγώνα. Υπήρξε ένας από τους κυριότερους πρωταγωνιστές στην επανάσταση του 1909 αλλά αργότερα διαφώνησε με με τον Νικόλαο Ζορμπά και κατέλαβε τον όρμο του Ναυστάθμου ως υποπλοίαρχος, επικεφαλής μοίρας πέντε αντιτορπιλικών. Ύστερα από αιματηρή σύγκρουση παραδόθηκε και αμνηστεύτηκε. Στη διάρκεια του Α' Παγκοσμίου πολέμου ήταν κυβερνήτης του αντιτορπιλικού «Νίκη» και στο Β' Βαλκανικό πόλεμο ήταν αρχηγός ναυτικού αγήματος στην Θράκη. Επίσης ήταν επικεφαλής του 29ου Ναυτικού Συντάγματος, το οποίο πέτυχε την σύνδεση ελληνικών και σερβικών δυνάμεων στην Στρώμνιτσα. Το 1920 ανήλθε στον βαθμό του υποναυάρχου. Το 1922 ήταν πληρεξούσιος της Κεφαλονιάς στην Γ' Εθνοσυνέλευση και χρημάτισε υπουργός Ναυτικών. Τον Φεβρουάριο του 1927 τοποθετήθηκε αρχηγός Γ.Ε.Ν. για σύντομο χρονικό διάστημα, ως τον Ιούλιο του ίδιου χρόνου. Αποστρατεύτηκε το 1931 με τον βαθμό του αντιναυάρχου. Επίσης είχε διατελέσει γενικός διευθυντής του ναύσταθμου, διοικητής της Σχολής Ναυτικού Πυροβολικού και γενικός διοικητής της Δυτικής Θράκης.

Ήταν παντρεμένος με την Μαρία Νικολάου Σαγιά, ανιψιά του Δημητρίου Γούναρη και πρώτη εξαδέλφη του Παναγιώτη Κανελλόπουλου.

Πηγές
-----

* Ε΄ Ιστορικά, *Το κίνημα στο Γουδί*, Ένθετο της εφημερίδας "Ελευθεροτυπία", Αθήνα 2003, τεύχος.209, σελ.26

1. ↑  Ιστοσελίδα ΓΕΝ, βιογραφία Κ. Τυπάλδου, ανάκτηση 28-2-2016.
Στη μουσική σημειογραφία, οι διαφορετικές κατακόρυφες θέσεις κάθε νότας δείχνουν το τονικό ύψος της.
**Τονικό ύψος** (ή **οξύτητα**) είναι μια ιδιότητα των ήχων που επιτρέπει την κατάταξή τους σε μια σειρά συχνοτήτων. Έτσι, το τονικό ύψος μιας νότας είναι η συχνότητα που αντιστοιχεί σε αυτήν τη νότα και καθορίζει και το τονικό ύψος της, για παράδειγμα το τονικό ύψος της νότας λα είναι στα 440 HZ. Χαμηλότερες νότες θεωρούνται αυτές που είναι κάτω από 440 HZ και ψηλότερες αυτές που έχουν περισσότερα από 440 HZ.

Στην τονική μουσική κατά την άποψη του συγκερασμένου συστήματος (τόνος-ημιτόνιο με χώρισμα της οκτάβας σε 12 όμοια ημιτόνια) υπάρχουν χαμηλές και ψηλές νότες.

Το τονικό ύψος εν τέλει χαρακτηρίζει τη συγκεκριμένη συχνότητα που εκπέμπει κάθε ήχος.

Παραπομπές
----------

1. ↑  Klapuri, Anssi· Davy, Manuel (2006). *Signal Processing Methods for Music Transcription*. New York: Springer Science & Business Media. σελ. 8. ISBN 978-0-387-32845-4.
Το **Τερριτόριο του Αγίου Πέτρου Τσακωνιάς** (*ιταλικά: Territorio di San Pietro di Zaccogna*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο με την ονομασία Βασίλειο του Μορέως. Πρωτεύουσα του διοικητικού "εδάφους" ήταν ο Άγιος Πέτρος, διοικητικά ανήκε στην επαρχία της Ρωμανίας. 

Το τερριτόριο, όπως και τα υπόλοιπα, δημιουργήθηκε με βάση τον Οθωμανικό Καζά του Αγίου Πέτρου που προϋπήρχε και καταλάμβανε εδάφη της Κυνουρίας ή Τσακωνιάς.

Σύμφωνα με το *Breve descrittione del Regno di Morea*, το τερριτόριο είχε 11 χωριά και 6 κατεστραμμένα, 4 ορθόδοξα μοναστήρια, έκταση 341.872 στρέμματα, 9126 οικογένειες και 3.922 κάτοικοι που αναφέρονται μάλιστα ως πολύ εργατικοί. 

Επίσης περιελάμβανε τα χωριά: San Pietro Zaccognà, Isi à S. Gioanni, Miligù, Vervena, Platano, Caracomegni, Castri, Degliana, Vurvura, Cutruffa, και Sitina.

Παραπομπές
----------

1. ↑  Balta 2009, σελ. 180. (στα αγγλικά)
2. ↑  Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821).*
3. ↑  Ντόκος 1993.

Πηγές
-----

* Evangelia Balta, "Venetians and Ottomans in the Southeast Peloponnese (15th-18th century) Αρχειοθετήθηκε 2015-11-23 στο Wayback Machine.", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)
Το **ζαρκάδι** ⟨Capreolus capreolus⟩ είναι θηλαστικο ζώο που ανήκει στην οικογένεια των ελαφιδών. Έχει πολύ μεγάλη εξάπλωση σε όλο τον ευρωπαϊκό χώρο, αλλά και ευρασιατικό χώρο λόγω του ότι είναι εξαιρετικά ευπροσάρμοστο και ανεκτικό σε πιέσεις ζώο.

Μορφολογία
----------

Το ζαρκάδι είναι ευλύγιστο, ευκίνητο και εξαιρετικά ευγενές και ντελικάτο ζώο, όχι ιδιαίτερα μεγαλόσωμο, με τον μέσο όρο βάρους σε ενήλικα άτομα να είναι από 17-33 κιλά. (Στη Σιβηρία ή σε άλλες περιοχές της Ρωσίας ή πρώην Σοβιετικών κρατών, έχουν αναφερθεί άρρενα άτομα του είδους, ακόμη και 50-55 κιλά και αντίστοιχα μεγαλύτερο ύψος κτλ.) Τα ενήλικα ζώα φτάνουν σε ύψος ακρώμιου περίπου τα 1,25 - 1,30 εκ. Το χρώμα του είναι γκριζοκόκκινο το καλοκαίρι και πιο γκριζωπό τον χειμώνα. Η μουσούδα του είναι μαύρη και η κάτω σιαγόνα λευκή. Τα αυτιά του είναι μεγάλα και όρθια. Γύρω από τη βάση της ουράς φέρει χαρακτηριστική άσπρη κηλίδα (κάτοπτρο). Τα αρσενικά ζαρκάδια φύουν κέρατα τα οποία στην αρχή είναι καλυμμένα με βελούδο αλλά στη συνέχεια τρίβοντας τα επάνω σε δέντρα απομακρύνουν τη σαρκική αυτή επικάλυψη και μένει το κέρατο. Η συνηθέστερη παραλλαγή τους, σε ενήλικα πάντα ζώα, είναι οι 3 κόγχες - προεξοχές. Δεν φύουν περισσότερες, ακόμη και εάν μεγαλώσουν αρκετά σε ηλικία, αλλά αυτό φαίνεται από μικρές κοκκάλινες προεξοχές που εμφανίζονται στη βάση των κεράτων (ονομάζονται και ¨μαργαριτάρια¨) και από τις οποίες καταλαβαίνουμε την ηλικία κάποιου ζώου. Συνήθως αυτή η διαδικασία λαμβάνει μέρος στα μέσα του χειμώνα, όπου και χρησιμεύουν τα κέρατα προς υπεράσπιση της εδαφικής ζώνης που κατέχει κάθε αρσενικό προς διαιώνιση του είδους.

Θηλυκό ζαρκάδι βόσκει

Συμπεριφορά
-----------

Είναι αποκλειστικά φυτοφάγα (τρέφονται με χόρτα και φύλλα από μικρά δέντρα και θάμνους) και εξαιρετικά δειλά ζώα, κινούμενά κυρίως τις πολύ πρωινές ή προς σούρουπο - απογευματινές ώρες. Κατά τ' άλλα, είναι ζώο ημερόβιο. Ζει μοναχικά εκτός από την αναπαραγωγική περίοδο. Η κραυγή των αρσενικών είναι δυνατή και μοιάζει με υλακή, ενώ των θηλυκών μοιάζει με βέλασμα. Ζευγαρώνει στα τέλη Οκτωβρίου με αρχές Νοεμβρίου και συνήθως τα θηλυκά κυοφορούν 2 μικρά από τα οποία και τα 2, εάν δεν παρέμβουν αρπακτικά (αλεπούδες, κουνάβια, τσακάλια, λύκοι), επιβιώνουν χάρη στην εξαιρετικά μεγάλη, αλλά για σύντομα διαστήματα, ταχύτητα τους. Στην Ελλάδα αποτελεί την κύρια τροφή του λύκου αλλά και του λύγκα. Η θήρευσή του επιτρέπεται σχεδόν σε όλη την Ευρώπη όπου πλέον σε κάποιες εκ των χωρών αυτών, υπάρχουν πολλοί μεγάλοι πληθυσμοί, ωστόσο απαγορεύεται στην Ελλάδα.

Γεωγραφική εξάπλωση
-------------------

Εξάπλωση του ζαρκαδιού
Το ζαρκάδι εξαπλώνεται σε ολόκληρη την Ευρώπη από τη Σκανδιναβία ως την Αγγλία, σε δασωμένες περιοχές, συνήθως κοντά σε ρεματιές. Στην περιοχή της Μεσογείου, περιορίζεται σε μεγάλο βαθμό σε ορεινές περιοχές και απουσιάζει ή είναι σπάνιο σε χαμηλά υψόμετρα.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85114827
* GND: 4049077-4
* BNF: cb119311798 (data)

 |

 |

|  |  |
| --- | --- |
| 

|  |
| --- |
| * Πύλη:Ζωολογία
* Πύλη:Θηλαστικά
 |

 |
Συντεταγμένες: 40°55′54″N 40°50′52″E﻿ / ﻿40.93167°N 40.84778°E﻿ / 40.93167; 40.84778

Η **Λαζική**, γνωστή και ως **Λαζιστάν** (λαζικά: ლაზონა προφ.: *Λαζόνα*, γεωργιανά: ლაზეთი προφ.: *Τσανέτι*, οθωμανικά τουρκικά: لازستان προφ.: *Λαζιστᾱν*), είναι ιστορική και πολιτιστική χώρα της Καυκασίας και της Μικράς Ασίας, η οποία κατοικείται παραδοσιακά από τους Λαζούς και βρίσκεται κυρίως στην επικράτεια της Τουρκίας, με μικρά τμήματα στη Γεωργία. Η έκτασή της είναι περίπου 7.000 τετραγωνικά χιλιόμετρα και ο πληθυσμός της περίπου 500.000 κάτοικοι. Γεωγραφικά, η Λαζική αποτελείται από μια σειρά από στενές, τραχιές κοιλάδες που εκτείνονται βόρεια από την κορυφή των Ποντιακών Άλπεων (Το παλιό όνομα είναι Λαζικές Άλπεις), οι οποίες την χωρίζουν από την κοιλάδα του Ακάμψιδος και εκτείνεται από τα ανατολικά στα δυτικά κατά μήκος της νότιας ακτής του Εύξεινου Πόντου. Η Λαζική αποτελεί ουσιαστικά απαγορευμένο όρο στην Τουρκία. Ο χαρακτηρισμός του όρου Λαζιστάν απαγορεύτηκε επίσημα το 1926, από τους κεμαλιστές, καθώς η ονομασία θεωρήθηκε ως «αντιπατριωτική» εφεύρεση του αρχαίου καθεστώτος. Ωστόσο, ο Ρετζέπ Ταγίπ Ερντογάν φέρεται να είπε το 2013, ότι η Οθωμανική Αυτοκρατορία αποκαλούσε την περιοχή της Μαύρης Θάλασσας ως Λαζιστάν.

Παραπομπές
----------

1. ↑  Thys-Senocak, Lucienne (2 Μαρτίου 2017). *Ottoman Women Builders*. doi:10.4324/9781315247472. ISBN 9781315247472.
2. ↑  hurriyetdailynews.com - Politicians hit below belt in Kurdish debate

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιστορία
 |

 |
Ο **Αμπού Νιντάλ** (πραγματικό όνομα **Σάμπρι Χαλίλ αλ –Μπάννα** /Αμπού Νιντάλ σημαίνει στα αραβικά **πατέρας της μάχης** ) (1937 – 2002) ήταν Παλαιστίνιος τρομοκράτης, ιδρυτής της οργάνωσης Φατάχ-Επαναστατικό Συμβούλιο, που είναι πιο γνωστή ως *Οργάνωση Αμπού Νιντάλ*. 

Ο Αμπού Νιντάλ και η οργάνωσή του πιστεύεται ότι σχεδίασαν και εκτέλεσαν επιθέσεις σε περισσότερες από 20 χώρες, προκαλώντας το θάνατο τουλάχιστον 300 ανθρώπων και τον τραυματισμό περισσότερων από 650.  Πέθανε στις 16 Αυγούστου 2002, στο διαμέρισμά του στη Βαγδάτη, από πυροβολισμό. Σύμφωνα με παλαιστινιακές πηγές σκοτώθηκε με εντολή του Σαντάμ Χουσεΐν ενώ αντίθετα ιρακινοί αξιωματούχοι υποστήριξαν ότι αυτοκτόνησε κατά τη διάρκεια μιας ανάκρισης. 

Σύμφωνα με το δημοσιογράφο του Guardian, Ντέιβιντ Χιρστ, ο Αμπού Νιντάλ ήταν ο τέλειος μισθοφόρος, ένας πατριώτης που μετατράπηκε σε ψυχοπαθή και υπηρετούσε πλεόν μόνο τον εαυτό του, με τα στρεβλά προσωπικά του κίνητρα να τον οδηγούν σε απεχθή εγκλήματα.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
2. ↑
3. ↑
4. ↑
5. ↑  . 97
6. ↑
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Μαΐου 2011. Ανακτήθηκε στις 31 Οκτωβρίου 2020.
8. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5731874
* LCCN: n85226409
* ISNI: 0000 0000 2219 3414
* GND: 119021676
* SUDOC: 028953797
* BNF: cb12068259t (data)

 |

 |
Το **Επιχείρηση Moonraker** (πρωτότυπος τίτλος: *Moonraker*) είναι το τρίτο μυθιστόρημα του Βρετανού συγγραφέα Ίαν Φλέμινγκ στο οποίο παρουσιάζεται ο φανταστικός πράκτορας των βρετανικών μυστικών υπηρεσιών Τζέιμς Μποντ. Εκδόθηκε από τον Τζόναθαν Κέιπ στις 5 Απριλίου 1955 και περιείχε ένα σχέδιο εξωφύλλου που σχεδίασε ο ίδιος ο Ίαν Φλέμινγκ. Η πλοκή προέρχεται από ένα σενάριο του Φλέμινγκ που ήταν πολύ σύντομο για ένα πλήρες μυθιστόρημα, έτσι πρόσθεσε μια αντιπαλότητα μεταξύ του Τζέιμς Μποντ και του βιομήχανου Χιούγκο Ντραξ. Στο δεύτερο μισό του μυθιστορήματος, ο Μποντ αποστέλεται στο επιτελείο του Ντραξ καθώς ο επιχειρηματίας κατασκευάζει το Moonraker, ένα πρωτότυπο πύραυλο που σχεδιάστηκε για να υπερασπιστεί την Αγγλία. Άγνωστος στον Μποντ, ο Ντραξ είναι Γερμανός, πρώην Ναζί που τώρα εργάζεται για τους Σοβιετικούς. Το σχέδιό του είναι να κατασκευάσει τον πύραυλο, να τον οπλίσει με πυρηνική κεφαλή και να τον εκτοξεύσει στο Λονδίνο. Μοναδικά για ένα μυθιστόρημα του Μποντ, το Moonraker διαδραματίζεται εξ ολοκλήρου στη Βρετανία, κάτι που προκάλεσε σχόλια από ορισμένους αναγνώστες, διαμαρτυρόμενοι για την έλλειψη εξωτικών τοποθεσιών.

Το συγκεκριμένο μυθιστόρημα, όπως και τα προηγούμενα μυθιστορήματα του Ίαν Φλέμινγκ, έλαβε κυρίως θετικές κριτικές από τους κριτικούς, και εστιάζει σε πολλούς φόβους της δεκαετίας του 1950, συμπεριλαμβανομένης της επίθεσης με ρουκέτες (μετά τα χτυπήματα του V-2 του Β' Παγκοσμίου Πολέμου), της πυρηνικής εξόντωσης, του σοβιετικού κομμουνισμού, της επανεμφάνισης του ναζισμού και της «απειλής από μέσα» που τίθεται και από τις δύο ιδεολογίες. Ο συγγραφέας εξετάζει την αγγλικότητα και το μυθιστόρημα δείχνει τις αρετές και τη δύναμη της Αγγλίας. Οι προσαρμογές περιλαμβάνουν μια μετάδοση στο ραδιόφωνο της Νότιας Αφρικής το 1956 με πρωταγωνιστή τον Bob Holness και ένα κόμικ της Daily Express του 1958. Το όνομα του μυθιστορήματος χρησιμοποιήθηκε το 1979 για την ενδέκατη επίσημη ταινία της σειράς του Τζέιμς Μποντ της Eon Productions, η οποία είναι και η τέταρτη ταινία με πρωταγωνιστή τον Ρότζερ Μουρ ως Bond, αν και η πλοκή άλλαξε σημαντικά από το μυθιστόρημα, αφού περιλαμβάνει ταξίδι στο διάστημα.

Παραπομπές
----------

1. ↑  Chancellor 2005, σελ. 159.
2. ↑  Parker 2014, σελ. 45.
3. ↑  Black 2005, σελ. 16.
4. ↑  Barnes & Hearn 2003, σελ. 134.
5. ↑  
*Inside Moonraker* (DVD). MGM Interactive Inc. 2003.

Εξωτερικοί σύνδεσμοι
--------------------

* Ian Fleming.com Επίσημη ιστοσελίδα των Ian Fleming Publications

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 185043499

 |

 |
Καλλιτεχνική αναπαράσταση ενός μαύρου νάνου.
Οι **μαύροι νάνοι** (*black dwarfs*) είναι θεωρητικά αντικείμενα, που προβλέπονται από το μοντέλο της εξέλιξης των άστρων. Δημιουργούνται όταν ένας λευκός νάνος ακτινοβολήσει όλη του την ενέργεια και ψυχθεί κοντά στο απόλυτο μηδέν. Ένα τέτοιο ουράνιο σώμα θα είχε χάσει οριστικά κάθε ενέργεια, ακτινοβολία και φωτεινότητα και θα ήταν μια σκοτεινή και ψυχρή μάζα στο διάστημα.

Επειδή η εξέλιξη των λευκών νάνων εξαρτάται από φυσικά ζητήματα, όπως η φύση της σκοτεινής ύλης και η πιθανότητα εξάτμισης πρωτονίων, η οποία δεν έχει παρατηρηθεί έως τώρα, και είναι ένα φαινόμενο που η φύση του δεν είναι κατανοητή, δεν είναι δυνατόν να προσδιοριστεί ακριβώς πόσο καιρό θα χρειαζόταν ένας λευκός νάνος για να γίνει μαύρος νάνος.

Σύμφωνα όμως με τις σημερινές εκτιμήσεις, η κατάληξη ενός λευκού νάνου σε μαύρο νάνο χρειάζεται, κατά την τρέχουσα θεωρία, αρκετές δεκάδες δισεκατομμύρια χρόνια, διάστημα μεγαλύτερο από την τρέχουσα ηλικία του σύμπαντος, που έχει υπολογιστεί ομόφωνα στα 13,8 δισεκατομμύρια χρόνια. Κάποιοι επιστήμονες μάλιστα έχουν υπολογίσει τον απαιτούμενο χρόνο ακόμα και στο ένα τετράκις εκατομμύριο χρόνια για ψύξη στους 5 βαθμούς Κέλβιν. Συνεπώς, δεν πρέπει να υπάρχει ακόμα κανένας μαύρος νάνος στο Σύμπαν. Επίσης, λόγω του ότι δεν ακτινοβολεί ενέργεια και θερμότητα, ουσιαστικά η παρατήρηση ενός μαύρου νάνου είναι αδύνατη. Αν πραγματικά υπήρχαν αυτά τα σώματα, θα μπορούσαν να ανιχνευτούν μόνο μέσω της βαρυτικής τους επίδρασης σε άλλα ουράνια σώματα. Κατά συνέπεια, η ύπαρξη των μαύρων νάνων θα παραμείνει, για πολύ καιρό ακόμα, απλά μια θεωρητική πρόβλεψη.

Αρχικά, ο όρος «μαύρος νάνος» χρησιμοποιήθηκε επίσης για τους προδρόμους των αστέρων που δεν έχουν το απαιτούμενο κατώτατο όριο του 0,08 της ηλιακής μάζας για να συντήξουν υδρογόνο. Ωστόσο, από τη δεκαετία του 1970, τέτοια αντικείμενα αναφέρονται επίσημα ως καφέ νάνοι, ένας όρος που επινοήθηκε στη δεκαετία του 1970. Επίσης, οι μαύροι νάνοι δεν πρέπει να συγχέονται με τις μαύρες τρύπες ή τους αστέρες νετρονίων.

Παραπομπές
----------

1. 1 2  §3, Heger, A.; Fryer, C. L.; Woosley, S. E.; Langer, N.; Hartmann, D. H. (2003). «How Massive Single Stars End Their Life». *Astrophysical Journal* **591** (1): 288–300. doi:10.1086/375341. Bibcode: 2003ApJ...591..288H.
2. ↑  Table 10.2, The Anthropic Cosmological Principle, John D. Barrow and Frank J. Tipler, Oxford: Oxford University Press, 1986. ISBN 0-19-282147-4.
3. ↑  Richmond, Michael. «Late stages of evolution for low-mass stars». Rochester Institute of Technology. Ανακτήθηκε στις 4 Αυγούστου 2006.
4. ↑  R. F. Jameson, M. R. Sherrington, and A. R. Giles: A failed search for black dwarfs as companions to nearby stars. In: Monthly Notices of the Royal Astronomical Society. Oktober 1983, S. 39–41, bibcode:1983MNRAS.205P..39J
5. ↑  Brown dwarf, Eintrag in The Encyclopedia of Astrobiology, Astronomy, and Spaceflight, David Darling, Zugriff online 5. Mai 2008.

|  |  |
| --- | --- |
| 

|  |
| --- |
| * Πύλη:Αστρονομία
 |

 |
Η **Ανδρονίκη Δράκου** (1965), γνωστή και ως Νίνα Δράκου, είναι Ελληνίδα γιατρός με ειδίκευση στην ορθοπαιδική χειρουργική και καταγωγή από την Κομοτηνή. Η Νίνα Δράκου είναι Διευθύντρια και Επιστημονική Προϊσταμένη της Ορθοπαιδικής Κλινικής του Λαϊκού Νοσοκομείου Αθηνών.

Σπουδές
-------

Αποφοίτησε από την Ιατρική Σχολή του Αριστοτέλειου Πανεπιστημίου Θεσσαλονίκης το 1991. Είναι επίσης κάτοχος πτυχίου MPhil από το Πανεπιστήμιο του Σέφιλντ (2008) και μεταπτυχιακού διπλώματος στην αρθροπλαστική γόνατος με ηλεκτρονική πλοήγηση από το Πανεπιστήμιο της Γλασκώβης (2011).

Έργο - διακρίσεις
-----------------

Η Νίνα Δράκου είναι γνωστή για τη διεξαγωγή καινοτομικών εγχειρήσεων στην ορθοπαιδική χειρουργική. Συγκεκριμένα, υπό τη γενική της επιμέλεια διενεργήθηκε στο ΛαΪκό Νοσοκομείο Αθηνών η πρώτη εφαρμογή σε δημόσιο νοσοκομείο της Ελλάδας εσωτερικών εμφυτευμάτων επιμήκυνσης των οστών, που επιμηκύνονται με την επίδραση εξωτερικού ηλεκτρομαγνητικού πεδίου. Στο ίδιο νοσοκομείο, η Δράκου ήταν επικεφαλής της ορθοπαιδικής ομάδας για την πρώτη επέμβαση με χρήση προσομοίωσης για τη δημιουργία ειδικών εξατομικευμένων οδηγών κοπής που κατασκευάστηκαν μέσω τρισδιάστατης εκτύπωσης, για τη διόρθωση μεγάλης παραμόρφωσης του μηριαίου οστού σε ασθενή με σπάνια πάθηση των οστών.

Το ερευνητικό της ενδιαφέρον περιλαμβάνει τους τομείς διατατικής οστεογένεσης, σύνθετου τραύματος, οστικών λοιμώξεων, σπάνιων σκελετικών παθήσεων καθώς και αρθροπλαστικής ισχίου και γόνατου μικρής επεμβατικότητας μέσω ηλεκτρονικής πλοήγησης, ενώ έχει συμμετάσχει ως εισηγήτρια σε σχετικά σεμινάρια και συνέδρια.

Παραπομπές
----------

1. 1 2 3  «ΟΡΘΟΠΑΙΔΙΚΗ ΚΛΙΝΙΚΗ ΛΑΙΚΟ | Βιογραφικό». *www.ortholaiko-rare.eu*. Αρχειοθετήθηκε από το πρωτότυπο στις 11 Οκτωβρίου 2020. Ανακτήθηκε στις 5 Οκτωβρίου 2020.
2. ↑  Αμπατζή, Μαρία (8 Ιουνίου 2020). «Ανδρονίκη Δράκου @ "Σελίδες Ραδιοφώνου" - οι επεμβάσεις προσομοίωσης είναι το μέλλον». Ανακτήθηκε στις 3 Οκτωβρίου 2020.
3. ↑  «Ορθοπαιδική Κλινική - Επικοινωνία - Πληροφορίες». *Γενικό Νοσοκομείο Αθηνών Λαϊκό | General Hospital of Athens "LAIKO"*. Αρχειοθετήθηκε από το πρωτότυπο στις 4 Δεκεμβρίου 2020. Ανακτήθηκε στις 5 Οκτωβρίου 2020.
4. ↑  «Πρωτιά για το Λαϊκό Νοσοκομείο». *www.iatronet.gr*. Ανακτήθηκε στις 5 Οκτωβρίου 2020.
5. ↑  «Λαϊκό: Πρωτοποριακή μέθοδος για τη διόρθωση οστικών παραμορφώσεων». *ProtoThema*. 27 Μαΐου 2020. Ανακτήθηκε στις 5 Οκτωβρίου 2020.
6. ↑  «Μετεκπαιδευτικό Σεμινάριο Λοιμώξεων». *Ιατρικός Σύλλογος Ευβοίας*. 30 Απριλίου 2019. Ανακτήθηκε στις 5 Οκτωβρίου 2020.
7. ↑  Β' Ορθοπαιδική Κλινική ΑΠΘ (29 Νοεμβρίου 2014). «Βελτίωση αναστήματος: δυνατότητες και συνέπειες (πρόγραμμα ημερίδας)» (PDF). Ανακτήθηκε στις 5 Οκτωβρίου 2020.
Ο **Γεώργιος Πιτσιλής** (Ηνωμένες Πολιτείες , Μιζούρι, 1975) είναι ελληνοαμερικανός δικηγόρος παρ' Αρείω Πάγω. Είναι απόφοιτος του Κλασσικού Λυκείου Αναβρύτων και της Νομικής Σχολής του Εθνικού Καποδιστριακού Πανεπιστημίου Αθηνών, λαμβάνοντας Μεταπτυχιακό Δίπλωμα Ειδίκευσης στο Δημόσιο Δίκαιο. Βρίσκεται στη θέση του Διοικητή της ΑΑΔΕ από το 2017, προηγουμένως ΓΓΔΕ, και είναι ιδρυτικό μέλος της Δικηγορικής Εταιρείας KPV. Υπήρξε συνεργάτης της Δικηγορικής Εταιρείας FDMA καθώς και σύμβουλος της Ένωσης Τραπεζών. 

Μιλά αγγλικά και γαλλικά και διαθέτει μερικές γνώσεις γερμανικών. Είναι παντρεμένος με δύο παιδιά.

Εξωτερικοί σύνδεσμοι
--------------------

* aade.gr
Ο **Δημήτριος Δημόπουλος** του Μηνά (Μυτιλήνη 20 Ιουνίου 1938 – Αθήνα, 7 Απριλίου 2015) ήταν Έλληνας γιατρός και πολιτικός. Υπηρέτησε ως βουλευτής στην εκλογική περιφέρεια Λέσβου με τη Νέα Δημοκρατία.

Σταδιοδρομία
------------

Γεννήθηκε στη Μυτιλήνη και έκανε σπουδές στο Μόναχο. Ειδικεύτηκε στην καρδιολογία και ήταν διδάκτορας.

Εντάχθηκε στη Νέα Δημοκρατία και ήταν πρόεδρος της τοπικής οργάνωσης του κόμματος το 1985. Στις δημοτικές εκλογές του 1986 ήταν υποψήφιος Δήμαρχος Μυτιλήνης με το συνδυασμό "Μυτιλήνη - Ανθρώπινη Πόλη" και ήρθε 2ος στον δεύτερο γύρο με ποσοστό 45,2% (αν και προηγήθηκε στον πρώτο γύρο των εκλογών). Εξελέγη για πρώτη φορά βουλευτής στις εκλογές που διεξήχθησαν τον Ιούνιο του 1989 με 12.207 σταυρούς προτίμησης. Ήταν εκ νέου υποψήφιος με το κόμμα του στις εκλογές του Νοεμβρίου του 1989 χωρίς επιτυχία. Ωστόσο, στις επόμενες εκλογές το 1990 εξελέγη βουλευτής Λέσβου με 13.698 σταυρούς. Διεκδίκησε την επανεκλογή του και στις εκλογές του 1993, χωρίς επιτυχία. Αποσύρθηκε από τα κοινά και εργάστηκε ξανά ως γιατρός στο Σισμανόγλειο νοσοκομείο.

Τα τελευταία χρόνια της ζωής του έζησε στην Αθήνα, όπου και πέθανε το 2015. Ήταν παντρεμένος με έναν γιο και μία κόρη.

Παραπομπές
----------

1. ↑  Βουλή των Ελλήνων. 2601c608-23e0-4b53-96f6-8880a13e694d. Ανακτήθηκε στις 23  Απριλίου 2022.
2. 1 2  Στράτος Σαλαβός, Αγωνιστής, ήπιος και άνθρωπος, Εμπρός.net, 10-4-2015.
3. ↑  Οι βουλευτές της Μεταπολίτευσης του Νομού Λέσβου Αρχειοθετήθηκε 2016-03-04 στο Wayback Machine. εφημερίδα Λημνιακός Λόγος, 23-1-2015.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ελλάδα
 |

 |
Ο **Γεώργιος Πετιμεζάς** (1816 - 1884) ήταν δικαστικός και πολιτικός.

Βιογραφία
---------

Ήταν γιος του Αναγνώστη Πετιμεζά και σε αντίθεση με την οικογενειακή παράδοση που ήθελε οι Πετιμεζάδες να ακολουθούν στρατιωτική καριέρα, ο Γεώργιος σπούδασε νομικά στο πανεπιστήμιο Μονάχου με υποτροφία της Αντιβασιλείας. Ακολούθησε τον δικαστικό κλάδο, όπου έφθασε μέχρι τον βαθμό του εισαγγελέα Εφετών. Το 1854 έλαβε μέρος στην εκστρατεία της Ηπείρου.

Υπήρξε πρωτεργάτης της επανάστασης του Ναυπλίου το 1861-62 μαζί με τον Δημήτριο Γρίβα και μέλος της εκεί ιδρυθείσης προσωρινής Κυβέρνησης. Για τον ρόλο του αυτό εξορίστηκε. Την περίοδο 1862 - 1864 ήταν πληρεξούσιος της επαρχίας των Καλαβρύτων στην εθνοσυνέλευση και την ίδια περίοδο διετέλεσε υπουργός εσωτερικών στην Κυβέρνηση Διομήδη Κυριακού.

Απεβίωσε στις 4 Φεβρουαρίου 1884 στην Αθήνα. Γιος του ήταν ο Θρασύβουλος Πετιμεζάς.

Παραπομπές
----------

1. 1 2  «Γεώργιος Πετιμεζάς». Ινστιτούτο Νεοελληνικών Ερευνών.
2. 1 2  Κουτρουβίδης Στάθης (επιμέλεια), *Οικογένεια Πετμεζά*, εκδοτικός οίκος Μέλισσα, 2021, σελ. 182
3. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 76 - 77 (pdf)

Πηγές
-----

* Ιωάννης Αρσένης (1884). *Ποικίλη Στοά: Εθνική εικονογραφημένη επετηρίς*. Αθήνα: Επί του Τυπογραφείου Αττικού Μουσείου. Αρχειοθετήθηκε από το πρωτότυπο στις 19 Αυγούστου 2010. Ανακτήθηκε στις 17 Μαΐου 2010.
Ο **Μανσούρ Ιμπν Σαρτζούν** ήταν βυζαντινός αξιωματούχος αραβικής καταγωγής του 7ου αιώνα. Ήταν πατέρας του Σέργιου ή Σαρτζούν και ο παππούς των Ιωάννη Δαμασκηνού και Κοσμά Μαϊουμά.

Ο Μανσούρ ήταν ο τελευταίος βυζαντινός κυβερνήτης της Δαμασκού και αυτός που παρέδωσε την πόλη το 635 στους Άραβες και συνέχισε να έχει αξιώματα στο Χαλιφάτο των Ομεϋαδών. Ο Μανσούρ διορίσθηκε επί αυτοκράτορα Μαυρικίου *λογοθέτης* στη Δαμασκό και υπεύθυνος για τη φορολογία στην περιοχή, στην ίδια θέση παρέμεινε και επί του επόμενου αυτοκράτορα Ηρακλείου.

Παραπομπές
----------

1. 1 2 3  Harvad University, Center for Hellenic studies, *Η οικογένεια του Σεργίου (Μανσούρ) Αρχειοθετήθηκε 2019-04-30 στο Wayback Machine.*,
2. ↑  William Dalrymple, *Ταξίδι στη σκιά του Βυζαντίου*, 2019, google books
Ο **Αλέν Κλοντ Μπιλί Μπι Νζε (Alain Claude Bilie By Nze,** γεννημένος στις 16 Σεπτεμβρίου 1967) είναι πολιτικός από την Γκαμπόν που υπηρετεί επί του παρόντος ως πρωθυπουργός της Γκαμπόν από τις 9 Ιανουαρίου 2023.

Βιογραφία
---------

Γεννήθηκε στις 16 Σεπτεμβρίου 1967 στη Μακόκου.  Σπούδασε φιλολογία στο Πανεπιστήμιο Ομάρ Μπονγκό της Λιμπρεβίλ. 

Το 2006 διορίστηκε υπουργός Επικοινωνιών και εξελέγη στην Εθνοσυνέλευση της Γκαμπόν, αφήνοντας το τελευταίο αξίωμα το 2011 και το πρώτο το 2007, το οποίο άφησε για να γίνει αναπληρωτής υπουργός Μεταφορών. Τον Μάρτιο του 2012 ο Μπι Νζε έγινε σύμβουλος του Προέδρου και του κυβερνητικού εκπροσώπου. 

Ο Μπι Νζε έγινε υπουργός Επικοινωνιών για δεύτερη φορά το 2015, ενώ τον Οκτώβριο του 2016 διορίστηκε υπουργός Επικρατείας, υπουργός Ψηφιακής Οικονομίας και υπουργός Πολιτισμού και Τεχνών. Το 2018 διορίστηκε εκ νέου υπουργός Επικρατείας και υπουργός Αθλητισμού. 
Τον Ιούλιο του 2020 έγινε υπουργός Επικρατείας και υπουργός Ενέργειας και Υδάτινων Πόρων. Κατά τον ανασχηματισμό του υπουργικού συμβουλίου τον Μάρτιο του 2022 έγινε επίσης επίσημος εκπρόσωπος της κυβέρνησης και τον Οκτώβριο του 2022 έγινε αντιπρόεδρος της κυβέρνησης. Στις 9 Ιανουαρίου 2023 διορίστηκε πρωθυπουργός της Γκαμπόν, αντικαθιστώντας τη Ροζ Κριστιάν Ραποντά, η οποία παραιτήθηκε για να γίνει αντιπρόεδρος.

Παραπομπές
----------

1. ↑  «Décret N° 0068/PR/PM du 08/03/2022 portant modification de la composition du Gouvernement de la République». Ανακτήθηκε στις 13  Οκτωβρίου 2022.
2. ↑  «The International Directory of Government 2022» Routledge. 5  Αυγούστου 2022. σελ. 239. ISBN-13 978-1-032-27532-1.
3. 1 2  «Gabon : Alain-Claude Bilie-By-Nze nommé Premier ministre». *www.aa.com.tr* (στα Γαλλικά). Ανακτήθηκε στις 10 Ιανουαρίου 2023.
4. 1 2 3  «Biographie Alain-Claude BILIE-BY-NZE». *energie.gouv.ga* (στα Γαλλικά). Ανακτήθηκε στις 10 Ιανουαρίου 2023.
|  |
| --- |
| Τμήμα μιας σειράς λημμάτων |
| Ανατολικός Χριστιανισμός |
| Ο Ιησούς Χριστός με φωτοστέφανο και την Αγία Γραφή |
| ΠαραδόσειςΟρθόδοξη Εκκλησία Ασσυριακή Εκκλησία Ανατολίτικες Ορθόδοξες Εκκλησίες Ανατολικός Καθολικισμός |
| ΙστορίαΟρθόδοξη Εκκλησία Βυζαντινή Αυτοκρατορία Οικουμενική Σύνοδος Χριστιανοί του Αγ. Θωμά Εκχριστιανισμός των Βουλγάρων Εκχριστιανισμός των Ρως του Κιέβου Σχίσμα του 1054 |
| Ανά περιοχή
* Καναδάς
* Κοπτική Αίγυπτος
* Ρωσία
* Ουκρανία
* Ινδία
 |
| Λειτουργία και λατρεία
* Σημάδι του σταυρού
* Θεία Λειτουργία
* Αγιογραφία
* Ασκητισμός
* Ωμοφόριο
 |
| Θεολογία
* Ησυχασμός
* Εικόνα
* Αποφατικισμός
* Filioque
* Νεστοριανισμός
* Θέωση
* Φρόνημα
* Φιλοκαλία
* Θεοτόκος
* Ουσία
 |
| * π
* σ
* ε
 |

Στις ιεραρχικές Χριστιανικές εκκλησίες, η **αυτοκεφαλία** είναι το καθεστώς μιας ιεραρχικής εκκλησίας, που διοικούν η Ιερά Σύνοδος και ο προκαθήμενός της χωρίς την έγκριση άλλης εκκλησιαστικής αρχής. Όταν μία Οικουμενική Σύνοδος ή ένας προκαθήμενος επίσκοπος (όπως για παράδειγμα ένας Πατριάρχης ή Αρχιεπίσκοπος), αποδεσμεύει μια εκκλησιαστική επαρχία από την εξουσία του και η καινούρια ανεξάρτητη εκκλησία είναι σε πλήρη κοινωνία  με την ιεραρχία στην οποία δεν ανήκει πια, τότε η Σύνοδος ή ο προκαθήμενος χορηγεί αυτοκεφαλία. 
Ενώ η Αυτοκεφαλία ταυτίζεται με την έννοια της αυτοδιοίκησης, στην πραγματικότητα σημαίνει αυτο-κέφαλη, δηλαδή ότι ηγείται του εαυτού της, ενώ Αυτόνομη κυριολεκτικά σημαίνει ότι νομοθετεί για τον εαυτό της.
Με την ευρύτερη έννοια του όρου, όλες οι τοπικές εκκλησίες μπορούν να λέγονται Χριστοκέφαλες, ακόμη κι αν αναφέρουν σε κάποια ανώτερη επίγεια εξουσία. 

Ένα ενδιάμεσο στάδιο είναι η αυτονομία. Ο ανώτερος επίσκοπος μιας αυτόνομης εκκλησίας, για παράδειγμα ο αρχιεπίσκοπος ή ο μητροπολίτης, δίνει λόγο στον Πατριάρχη της μητέρας εκκλησίας, ο οποίος επικυρώνει και την εκλογή του αλλά σε όλα τα υπόλοιπα θέματα ισχύει το αυτοδιοίκητο από την Ιεραρχία της. Παράδειγμα αποτελούν η αυτόνομη Ορθόδοξη Εκκλησία της Εσθονίας, η Ορθόδοξη Αυτόνομη Εκκλησία της Φινλανδίας και η ημιαυτόνομη Εκκλησία της Κρήτης.
**Το πλωτό τζαμί του Παλού**, επίσης γνωστό ως το *«Τζαμί του Αρκάμ Μπαμπού Ραχμάν»*, είναι τζαμί στην πόλη Παλού, στο Κεντρικό Σουλαουέζι της Ινδονησίας. Το τζαμί αυτό είναι το σήμα κατατεθέν του Παλού, καθώς πλέει στον ομώνυμο κόλπο. 
Σφυροκοπήθηκε αδρά κατά τον σεισμό και το επακόλουθο τσουνάμι του Σουλαουέζι το 2018, από το οποίο και βυθίστηκε μερικώς.

Το τζαμί εγκαινιάστηκε το 2011. Καταλαμβάνει χώρο 121 τετραγωνικών μέτρων, και δεσπόζει στην παραλία Τάλις. Το τέμενος αυτό έχει γίνει ο πλέον διάσημος τουριστικός προορισμός και έμβλημα της πόλης του Παλού. Το τζαμί είναι αφιερωμένο στον μουσουλμάνο λόγιο του 17ου αιώνα από τη Δυτική Σουμάτρα, Ντατούκ Καράμα, ο οποίος συνέβαλε σημαντικά στη διάδοση του Ισλάμ στην περιοχή του Παλού.

Το τσουνάμι Σουλαουέζι του 2018
-------------------------------

Κατά τη διάρκεια του σεισμού το 2018, το τέμενος χτυπήθηκε από πολλαπλά τσουνάμι, κάτι που προκάλεσε την κατάρρευση των πυλώνων που στήριζαν το τέμενος πάνω από την επιφάνεια της θάλασσας, με αποτέλεσμα αυτό να βυθιστεί κατά περίπου 1,5 μέτρο. Παρ' όλα αυτά, το κτήριο παρέμεινε άθικτο. Σύμφωνα με μαρτυρίες, το παλιρροϊκό κύμα "εισέβαλε" από την πίσω πόρτα, διαπέρασε την κύρια είσοδο και πλημμύρισε τον χώρο προσευχής, σπάζοντας τις τζαμαρίες. Παραδόξως, τα μεγάφωνα που σηματοδοτούν το άντχαν συνέχισαν να λειτουργούν δίχως κάποιο ελάττωμα.

Μετά το τσουνάμι, οι κάτοικοι του Παλού, ειδικά οι παραδοσιακοί μουσουλμάνοι που πιστεύουν στον ισλαμικό μυστικισμό, ισχυρίστηκαν ότι το τζαμί επέζησε λόγω της θεϊκής δύναμης των αγίων που το φύλαγαν. Το πλωτό τζαμί και το τέμενος της παραδοσιακής ισλαμικής οργάνωσης Αλχάιραττ ήταν λίγα από τα μόνα τζαμιά που σώθηκαν μετά το τσουνάμι.

Μέχρι τώρα (Απρίλιος 2021), το τζαμί είναι ακόμα μερικώς βυθισμένο.
Το μνημείο δίπλα στο σημείο της επίθεσης
Στις 21 Μαρτίου 1997 ένας **Παλαιστίνιος βομβιστής αυτοκτονίας πυροδότησε εκρηκτικά που είχε κρυμμένα σε μια τσάντα, στην είσοδο του καφέ Apropo**, στο Τελ Αβίβ (**Café Apropo bombing**), με αποτέλεσμα τρεις άνθρωποι να χάσουν τη ζωή τους και άλλοι 48 να τραυματιστούν. 

Η επίθεση έγινε γύρω στις 13.40, την παραμονή της γιορτής Πουρίμ (Purim). Τα θύματα ήταν τρεις γυναίκες γύρω στα 30, εκ των οποίων μια ήταν έγκυος στον τρίτο μήνα ενώ μια άλλη σκοτώθηκε προστατεύοντας με το σώμα της την 6 μηνών κόρη της. Η επίθεση είναι χαραγμένη στη συλλογική μνήμη των Ισραηλινών από τη φωτογραφία μιας γυναίκας αστυνομικού που μεταφέρει το μωρό στην αγκαλιά της μετά την επίθεση. Δίπλα στο σημείο της επίθεσης τοποθετήθηκε μνημείο του καλλιτέχνη Ελιέζερ Βάισχοφ (Eliezer Weishoff).

Δράστης της επίθεσης ήταν ο Musa Abd al-Qadir Ghanimat, από το χωριό Σουρίφ (Surif), στη Δυτική Όχθη. Ήταν μέλος ενός πυρήνα της Χαμάς επικεφαλής του οποίου ήταν ένας συγγενής του, ο Ibrahim Ghanimat, που τελικά συνελήφθη το 2005. Ο πυρήνας αυτός, που ήταν γνωστός ως "Surif squad", ήταν υπεύθυνος και για άλλες επιθέσεις εναντίον Ισραηλινών στόχων.

Παραπομπές
----------

1. ↑
2. ↑
3. ↑
4. ↑
Το **Ζήσε κι άσε τους άλλους να πεθάνουν** (πρωτότυπος τίτλος:*Live and Let Die*) είναι το δεύτερο μυθιστόρημα της σειράς ιστοριών του Τζέιμς Μποντ του Ίαν Φλέμινγκ. Τοποθετημένο στο Λονδίνο, τις Ηνωμένες Πολιτείες και την Τζαμάικα, εκδόθηκε για πρώτη φορά στο Ηνωμένο Βασίλειο από τον Τζόναθαν Κέιπ στις 5 Απριλίου 1954. Ο Φλέμινγκ έγραψε το μυθιστόρημα στο κτήμα του Goldeneye στην Τζαμάικα πριν εκδοθεί το πρώτο του βιβλίο, το Casino Royale, ενώ μεγάλο μέρος της ιστορίας προήλθε από το ταξίδι του Ίαν Φλέμινγκ στις ΗΠΑ και τη γνώση που είχε ο ίδιος για την Τζαμάικα.

Η ιστορία επικεντρώνεται στην καταδίωξη του "Mr Big", ενός εγκληματία που έχει συνδέσμους με το αμερικανικό εγκληματικό δίκτυο, τον κόσμο του βουντού και το SMERSH - ένα σκέλος της σοβιετικής μυστικής υπηρεσίας - όλα αυτά αποτελούν απειλές για τον Πρώτο Κόσμο, από τον Τζειμς Μποντ. Ο ίδιος εμπλέκεται στις ΗΠΑ μέσω του λαθρεμπορίου από τον Μίστερ Μπιγκ χρυσών νομισμάτων του 17ου αιώνα από βρετανικά εδάφη στην Καραϊβική. Το μυθιστόρημα πραγματεύεται τα θέματα του συνεχιζόμενου αγώνα μεταξύ Ανατολής-Δύσης του Ψυχρού Πολέμου, συμπεριλαμβανομένων των βρετανικών και αμερικανικών σχέσεων, της θέσης της Βρετανίας στον κόσμο, των φυλετικών σχέσεων και της πάλης μεταξύ καλού και κακού.

Όπως και με το Casino Royale, το μυθιστόρημα έγινε ευρέως αποδεκτό από τους κριτικούς. Η αρχική εκτύπωση των 7.500 αντιτύπων εξαντλήθηκε γρήγορα και παραγγέλθηκε μια δεύτερη εκτύπωση εντός του έτους. Οι πωλήσεις στις ΗΠΑ, όταν το μυθιστόρημα κυκλοφόρησε εκεί ένα χρόνο αργότερα, ήταν πολύ πιο αργές. Μετά από μια μεταφορά κόμικς το 1958–59 από τον John McLusky στην Daily Express, το μυθιστόρημα διασκευάστηκε το 1973 ως η όγδοη ταινία της σειράς του Τζείμς Μποντ της Eon Productions, καθώς και η πρώτη ταινία στην οποία πρωταγωνιστεί ο Ρότζερ Μουρ ως Τζείμς Μποντ. Σημαντικά στοιχεία της πλοκής από το μυθιστόρημα ενσωματώθηκαν επίσης στις ταινίες του Τζείμς Μποντ For Your Eyes Only το 1981 και License to Kill το 1989.

Παραπομπές
----------

1. ↑  «Live and let die by Ian Fleming | Open Library». Ανακτήθηκε στις 21  Αυγούστου 2023.
2. ↑  
«Ian Fleming». Ian Fleming Publications. Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 2 Μαρτίου 2015.
3. ↑  Chancellor 2005, σελ. 4.
4. ↑  Black 2005, σελ. 10.
5. ↑  Chapman 2007, σελ. 136.
6. ↑  Barnes & Hearn 2001, σελ. 135.
7. ↑  
Thomas, Rebecca (19 Νοεμβρίου 1999). «The many faces of Bond». BBC. Αρχειοθετήθηκε από το πρωτότυπο στις 3 Απριλίου 2015. Ανακτήθηκε στις 28 Μαρτίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζήσε κι άσε τους άλλους να πεθάνουν** |


|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   ***Live and Let Die*** |

* Ian Fleming.com Επίσημη ιστοσελίδα των Ian Fleming Publications

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 182225274

 |

 |
Τα **Ατίθασα νιάτα** (*The Young and the Restless*) είναι σαπουνόπερα αμερικάνικης παραγωγής. Ξεκίνησε να προβάλλεται στις Ηνωμένες Πολιτείες στις 26 Μαρτίου 1973, φυσικά εξ αρχής έγχρωμη, και έχουν μεταδοθεί έκτοτε πάνω από 12.000 επεισόδια στο CBS. Η ηθοποιός Τζίν Κούπερ, που υποδυόταν την πλούσια Κάθριν Τσάνσελορ, έπαιζε από την αρχή της σειράς μέχρι το θάνατό της το 2013. Δημιουργοί της σειράς ήταν ο Γουίλιαμ Μπελ και η Λι Φίλιπ Μπελ.

Υπόθεση
-------

Γυρισµένη στη µητρόπολη Τζένοα Σίτυ, η σειρά καλύπτει ένα πλατύ φάσµα από διαφορετικούς χαρακτήρες που συγκρούονται διαρκώς µεταξύ τους. Οι ζωές τους και οι έρωτές τους, ανατρέπονται συνέχεια. Οι Άµποτ, οι Νιούµαν και οι Τσάνσελορ συναναστρέφονται µε πολλούς ανθρώπους όλων των ηλικιών και κατηγοριών. Εκατοµµύρια τηλεθεατές παρακολουθούν καθηµερινά τα σύγχρονα κοινωνικά προβλήµατα που θίγονται µέσα από τη σειρά, όπως τα ναρκωτικά, ο βιασµός, ο αλκοολισµός, οι ανίατες ασθένειες, το AIDS.

Εξωτερικοί σύνδεσμοι
--------------------

* Πολυμέσα σχετικά με το θέμα  The Young and the Restless στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 179126024
* LCCN: n96084099

 |

 |
Το ***Red Dead Redemption*** είναι γουέστερν βιντεοπαιχνίδι δράσης περιπέτειας, το οποίο αναπτύχθηκε από τη Rockstar San Diego και εκδόθηκε από τη Rockstar Games. Το παιχνίδι κυκλοφόρησε στις 18 Μαΐου του 2010 στη Βόρεια Αμερική και στις 21 του ίδιου μήνα στην Ευρώπη. Είναι το δεύτερο παιχνίδι της σειράς *Red Dead*, με πρώτο το *Red Dead Revolver*.

Η Rockstar Games χρησιμοποίησε το ιδιόκτητο Rockstar Advanced Game Engine (RAGE) για την ανάπτυξη του παιχνιδιού.

Ιστορία
-------

Το παιχνίδι τοποθετείται στην Άγρια Δύση στην χρονιά του 1911, δηλαδή τα τελευταία χρόνια που επικρατούσε η εποχή της Άγριας Δύσης. Πρωταγωνιστής είναι, ο John Marston, ένας πρώην καταζητούμενος καουμπόι, ο οποίος είχε δύσκολη ζωή και μεγάλωσε με φίλους που τον έμπλεξαν, αφού οι γονείς του ήταν νεκροί. Κάποια μυστική οργάνωση της τοπικής κυβέρνησης του Blackwater απήγαγαν την οικογένεια του (τη γυναίκα του και τον γιο του), με αντάλλαγμα να σκοτώσει ή να φέρει ζωντανά τα μέλη της παλιάς του συμμορίας, η οποία τον προδωσε.

Τρόπος παιχνιδιού
-----------------

Το *Red Dead Redemption* είναι παιχνίδι ανοικτού κόσμου και εξελίσσεται σε τρίτο πρόσωπο. Ο παίκτης έχει την δυνατότητα να χρησιμοποιήσει πολλά όπλα της εποχής του 1900. Ως μεταφορικά μέσα χρησιμοποιούνται τα άλογα, οι άμαξες και το τρένο. Ο πρωταγωνιστής δεν μπορεί να κολυμπήσει γιατί οι λίμνες και οι θάλασσες είναι πολύ βαθιές.

Το παιχνίδι διαθέτει σύστημα που δείχνει πόσο γνωστός για τις πράξεις του είναι ο χαρακτήρας και την φήμη που αποκτά από τον γύρω κόσμο. Εάν η φήμη του πρωταγωνιστή είναι αρνητική, καταζητείται από τον νόμο, ενώ εάν είναι θετική θα είναι υπέρ του νόμου. Για να αποκτήσει κάποιος υψηλή φήμη με τον θετικό τρόπο θα πρέπει να βοηθήσει τον κόσμο και τον νόμο και θα ανταποδίδεται για αυτό. Για να αποκτήσει κάποιος χαμηλή φήμη με αρνητικά στοιχεία θα πρέπει να σκοτώσει τους πάντες (εκτός από τους χαρακτήρες που θα συναντήσετε, γιατί οι αποστολές θα ακυρώνονται) και θα έρχεται αντιμέτωπος με τον νόμο.

Οι μάχες σώμα με σώμα, αποτελούν σημαντικό κομμάτι για το παιχνίδι. Υπάρχει η δυνατότητα ο John να κρυφτεί, να στοχεύει τυχαία λέγοντας το και ως "blindfire", αλλά και να στοχεύει από όπου θέλει ο παίκτης. Τα όπλα του John, είναι πιστόλια Revolver, καραμπίνες, πολυβόλα, ενώ σε μια αποστολή μπορεί να χρησιμοποιήσει και κανόνι. Επίσης έχει λάσο, όπλα sniper, μαχαίρια, δυναμίτες και μολότοφ.

Υποδοχή
-------

Το παιχνίδι δέχθηκε πολύ καλές κριτικές από τους δημοσιογράφους. Οι ψηλότερες ήταν, συμπεριλαμβάνοντας και το Metacritic και το Game Rankings, με βαθμολογία 95%. Στο *PlayStation Magazine* συγκέντρωσε 92 βαθμούς από τους 100. Το 1UP.com του έδωσε βαθμό Α, ενώ το GameSpy και το *GamePro* 5 αστέρια.

Εξωτερικοί σύνδεσμοι
--------------------

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Red Dead Redemption** |

* Επίσημος ιστότοπος
H διεθνής πρωτοβουλία **SDMX** (**Statistical Data and Metadata eXchange**) αποσκοπεί στην τυποποίηση της περιγραφής και των διαδικασιών που χρησιμοποιούνται στην ανταλλαγή ή στο πώς γίνονται προσβάσιμα τα στατιστικά δεδομένα και μεταδεδομένα. Αρχικά η έμφαση δόθηκε στην τυποποίηση της προσβασιμότητας μεταξύ υπερεθνικών οργανισμών και των χωρών μελών με τις οποίες διενεργείται ανταλλαγή και κοινοποίηση στατιστικών στοιχείων. Σήμερα τα πρότυπα SDMX τυποποιούν και διευκολύνουν γενικότερα την πρόσβαση στα στοιχεία με ενιαίο τρόπο από οποιονδήποτε χρήστη.

Οι οργανισμοί που υποστηρίζουν τη χρήση των προτύπων SDMX είναι η Τράπεζα Διεθνών Διακανονισμών (ΤΔΔ), η Ευρωπαϊκή Κεντρική Τράπεζα (ΕΚΤ), η Ευρωπαϊκή Στατιστική Υπηρεσία (Eurostat), το Διεθνές Νομισματικό Ταμείο (ΔΝΤ), ο Οργανισμός Οικονομικής Συνεργασίας και Ανάπτυξης (ΟΟΣΑ), ο Οργανισμός Ηνωμένων Εθνών (OHE, Διεύθυνση Στατιστικής) και η Παγκόσμια Τράπεζα.

Οι οργανισμοί αυτοί παίζουν σημαντικό ρόλο σε διεθνές και περιφερειακό επίπεδο στη συλλογή και δημοσιοποίηση στατιστικών στοιχείων για πολλούς κλάδους οικονομικής και κοινωνικής δραστηριότητας (γεωργικές στατιστικές, οικονομικές και χρηματοοικονομικές στατιστικές, κοινωνικές στατιστικές, στατιστικές περιβάλλοντος, κλπ).

Τεχνικά πρότυπα
---------------

Τα αρχεία SDMX έχουν δύο μορφές έκφρασης: 

* SDMX-ML (με χρήση σύνταξης XML) και
* SDMX-EDI (με χρήση σύνταξης EDIFACT και βασιζόμενο στο παλαιότερο πρότυπο GESMES/TS). Η μορφή SDMX-EDI δεν υποστηρίζεται στις νεότερες αναθεωρήσεις του προτύπου.

Από το 2005 τα πρότυπα SDMX είναι αναγνωρισμένα και από το Διεθνή Οργανισμό Τυποποίησης (πρότυπο ISO 17369).

Δείτε επίσης
------------

* Δεδομένα
* ISO
* Μεταδεδομένα
* Στατιστική
* XML

Εξωτερικοί σύνδεσμοι
--------------------

* SDMX (εκπαιδευτικό υλικό)
* Ευρωπαϊκή Κεντρική Τράπεζα (SDMX,  εκπαιδευτικό υλικό για την εκμάθηση SDMX)
* Eurostat (SDMX Info Space)
* Τράπεζα Διεθνών Διακανονισμών (SDMX)
* Οργανισμός Ηνωμένων Εθνών (Διεύθνση Στατιστικής, SDMX)
* Πρότυπo ISO 17369 (SDMX)
* RDF Data Cube Vocabulary
**Η Καινή Διαθήκη στην Πρωτότυπη Ελληνική** (αγγλ.: *The New Testament in the Original Greek*) είναι κριτική έκδοση του πρωτότυπου αρχαίου ελληνικού κειμένου της Καινής Διαθήκης που εκδόθηκε το 1881 από τον Μπρουκ Φος Γουέστκοτ και τον Φέντον Τζον Άντονι Χορτ. Είναι επίσης γνωστή ως κείμενο των **Γουέστκοτ και Χορτ**. Ο συμβολισμός που χρησιμοποιείται διεθνώς για αναφορές στην έκδοση είναι **WH**.

Η Καινή Διαθήκη στην Πρωτότυπη Ελληνική αποτελεί κριτικό κείμενο που συντάχθηκε με βάση τα παλαιότερα χειρόγραφα που είχαν ανακαλυφθεί κατά την περίοδο που κυκλοφόρησε. Οι συντάκτες βασίστηκαν κυρίως στον Βατικανό και στον Σιναϊτικό Κώδικα. Επίσης, θεωρούσαν σημαντικό τον Κώδικα Βέζα, την Πεσίτα καθώς και τις Παλαιολατινικές Μεταφράσεις.

Βλέπε επίσης
------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **The New Testament in the original Greek** |

* Κριτική του κειμένου
* Κείμενο του Εράσμου
* Novum Testamentum Graece

Υποσημειώσεις
-------------

1. ↑  Metzger, Bruce M.· Ehrman, Bart D. (2005). *The Text of the New Testament: Its Transmission, Corruption and Restoration*Απαιτείται δωρεάν εγγραφή. New York – Oxford: Oxford University Press. σελ. 174. ISBN 978-0-19-516122-9.
2. ↑  
Epp, Eldon J.· Fee, Gordon D. (1993). *Studies in the Theory and Method of New Testament Textual Criticism*. Studies and documents. **45**. Wm. B. Eerdmans Publishing. σελ. 22. ISBN 9780802827739. The Westcott-Hort text (WH) of 1881 [...] resulted from a skilful plan of attack and a sophisticated strategy for undermining the validitity of the TR [*textus receptus*].
3. ↑  Kurt Aland· Barbara Aland (1995). *The Text of the New Testament: An Introduction to the Critical Editions and to the Theory and Practice of Modern Textual Criticism*. Μτφρ. Erroll F. Rhodes. Grand Rapids: William B. Eerdmans Publishing Company. σελ. 236.

Εξωτερικοί σύνδεσμοι
--------------------

Εκδόσεις
* The New Testament In The Original Greek (New York, 1882)
* The New Testament in the original Greek: the text revised by Brooke Foss Westcott and Fenton John Anthony Hort, (Macmillan, 1907)
* The New Testament In The Original Greek (1925)
Η **Χερσόνησος Μπουρίκα** (ισπανικά: Península de Burica) είναι μια χερσόνησος της Κόστα Ρίκα και του Παναμά. Ανήκει στην Επαρχία Πουνταρένας της Κόστα Ρίκα και στην Επαρχία Τσιρικί. Βρίσκεται σε συντεταγμένες 8°1′49.82″Β 82°52′29.93″Δ.

Γεωγραφία
---------

Η Χερσόνησος Μπουρίκα βρίσκεται νοτιοδυτικά της Κόστα Ρίκα και βορειοδυτικά του Παναμά, σε συντεταγμένες 8°1′49.82″Β 82°52′29.93″Δ. Το δυτικό μέρος της ανήκει στην Επαρχία Πουνταρένας της Κόστα Ρίκα και το ανατολικό στην επαρχία Τσιρικί του Παναμά. Στα δυτικά, στα νότια και στα ανατολικά βρέχεται από τον Ειρηνικό Ωκεανό.

Πόλεις που βρίσκονται στη Χερσόνησο
-----------------------------------

Η μεγαλύτερη πόλη είναι το Πουέρτο Αρμουέγιες του Παναμά.

### Κόστα Ρίκα

* Νικαράγουα
* Πλάγια Μπονίτα

### Παναμάς

* Μόντε Βέρδε
* Πουέρτο Αρμουέγιες
* Λα Ρεπρέσα
* Κοροτού

Εξωτερικοί σύνδεσμοι
--------------------

* Πολυμέσα σχετικά με το θέμα  Burica Peninsula στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315144984

 |

 |
Ο **Ισαάκ** ήταν βυζαντινός αξιωματούχος, πατρίκιος και Έξαρχος της Ραβέννας, χωρίς να είναι εξακριβωμένο ακριβώς πότε, ή την περίοδο 625-644 ή την περίοδο 620 έως 637. Ήταν Αρμενικής καταγωγής από την Αρμενική οικογένεια ευγενών Καμσαρακάν.

Το Χρονικό του Φρέντεγκαρ καταγράφει μια ιστορία για το πώς ο Ισαάκ σκότωσε τον Τάσσο, δούκα της Τοσκάνης με δόλο, προς όφελος του Λομβαρδού βασιλιά Αριόαλδου. Ωστόσο, σύμφωνα με τον Παύλο τον Διάκονο, ήταν ο πατριάρχης Γρηγόριος, άγνωστος ποίος, ο οποίος σκότωσε τον Τάσσο που ήταν ο Δούκας του Φρίουλι με τον αδελφό του Κάκκο.

Στο 638 ο βυζαντινός αυτοκράτορας Ηράκλειος απαίτησε από τον νέο Πάπα Σεβερίνο να υπογράψει την *Έκθεσις*, μια μονοθελητική διακήρυξη πίστης. Ο Σεβερίνος αρνήθηκε και ο Ηράκλειος δεν τον αναγνώρισε και απέστειλε επίσημο αντιπρόσωπο που ονομάζεται Μαυρίκιος να διαπραγματευτεί με τον παπισμό. Ο Μαυρίκιος, μετά την άφιξή του στη Ρώμη, κατέλαβε το Λατερανό και ενθάρρυνε τον Ισαάκ να έρθει στην πόλη. Στη συνέχεια ο Ισαάκ εγκαταστάθηκε στο Λατερανό και με τον Μαυρίκιο λεηλάτησαν το παλάτι. Μερικοί από τα θησαυρούς εστάλησαν στον Ηράκλειο, μεγάλο μέρος του υπόλοιπου θησαυρού πήγε στο έξαρχο. Λίγο καιρό αργότερα ο Μαυρίκιος προσπάθησε να επαναλάβει την ενέργεια, αλλά για να μην μοιραστεί τον πλούτο αρνήθηκε αναγνώριση του εξάρχου. Ο Ισαάκ, στη συνέχεια, συνέλαβε τον Μαυρίκιο και τον εκτέλεσε.

Η Λομβαρδός βασιλιάς Ροθάριος επιτέθηκε και κατέκτησε το σύνολο των αυτοκρατορικών κτήσεων στην Λιγουρία, καθώς και στην Εμιλία, περίπου το 643. Μια μάχη μεταξύ των Λομβαρδών και των στρατευμάτων της Εξαρχίας, στις όχθες του Πανάρο έληξε με ήττα για τους Βυζαντινούς, με αρκετές χιλιάδες απώλειες σε άντρες. Παρά το γεγονός ότι ο Ισαάκ σκοτώθηκε κατά πάσα πιθανότητα στην καταπολέμηση των Λομβαρδών, ο συγγραφέας της ζωής του Πάπα Θεόδωρου στο Liber Pontificalis γράφει ότι ο Ισαάκ πέθανε από εγκεφαλικό επεισόδιο. Υπάρχει μια σαρκοφάγος του Ισαάκ που βρίσκεται στην "Sancta Sanctorum", η οποία έχει απεικονίσεις του Δανιήλ και την Προσκύνηση των Μάγων, και τον Λάζαρο.

Παραπομπές
----------

1. ↑  Paul the Deacon (4.38) *History of the Lombards*, translated by William Dudley Foulke, 1907 (Philadelphia: University of Pennsylvania, 1974), pp. 187f
2. ↑  Paul the Deacon (4.38) *History of the Lombards*, translated by William Dudley Foulke, 1907 (Philadelphia: University of Pennsylvania, 1974), pp. 187f
3. ↑  The *Liber Pontificalis* dates this to the period when Pope Severinus was "bishop-elect", in the first months of 640. Raymond Davis (translator), *The Book of Pontiffs (Liber Pontificalis)*, first edition (Liverpool: University of Liverpool Press, 1989), pp. 65f
4. ↑  Davis, *Liber Pontificalis*, p. 67
5. ↑  J. B. Bury, *A History of the Later Roman Empire* (London: Macmillan, 1889), p. 148
6. ↑  Davis, *Liber Pontificalis*, p. 67

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Isaac the Armenian  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |